CELEX: 62012TN0072
Language: mt
Date: 2012-02-17 00:00:00
Title: Kawża T-72/12: Rikors ippreżentat fis- 17 ta’ Frar 2012 — Bank Mellat vs Il-Kunsill

14.4.2012   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 109/28
            
         Rikors ippreżentat fis-17 ta’ Frar 2012 — Bank Mellat vs Il-Kunsill
   (Kawża T-72/12)
   2012/C 109/58
   Lingwa tal-kawża: l-Ingliż
   
      Partijiet
   
   
      Rikorrenti: Bank Mellat (Tehran, Iran) (rappreżentanti: S. Zaiwalla, P. Reddy u F. Zaiwalla, Solicitors, M. Brindle, QC (Queen’s Counsel), u R. Blakeley, Barrister)
   
      Konvenut: Il-Kunsill tal-Unjoni Ewropea
   
      Talbiet
   
   Ir-rikorrenti titlob lill-Qorti Ġenerali jogħġobha:
   
               —
            
            
               tannulla d-Deċiżjoni tal-Kunsill 2011/783/PESK (1) u r-Regolament ta’ Implimentazzjoni tal-Kunsill (UE) Nru 1245/2011 (2), sa fejn dawn l-atti japplikaw għaliha;
            
         
               —
            
            
               tiddikjara li l-Artikoli 19(1)(b) u 20(1)(b) tad-Deċiżjoni tal-Kunsill 2010/413/PESK (3) kif ukoll l-Artikolu 16(2) tar-Regolament tal-Kunsill (UE) Nru 961/2010 (4) ma japplikawx għaliha;
            
         
               —
            
            
               tordna li t-tieni subparagrafu tal-Artikolu 60 tal-Istatut tal-Qorti tal-Ġustizzja tal-Unjoni Ewropea ma japplikax għall-annullament tal-atti li jinkludu lir-rikorrenti u
            
         
               —
            
            
               tikkundanna lill-konvenut għall-ispejjeż.
            
         
      Motivi u argumenti prinċipali
   
   Insostenn tar-rikors tagħha, ir-rikorrenti tinvoka erba’ motivi.
   
               (1)
            
            
               Fil-kuntest tal-ewwel motiv tagħha, ir-rikorrenti ssostni li l-kriterji sostantivi fir-rigward tal-inklużjoni stabbiliti mid-Deċiżjoni 2010/413/PESK u mir-Regolament Nru 961/2010 ma humiex sodisfatti fir-rigward tagħha u/jew li l-konvenut wettaq żball manifest ta’ evalwazzjoni fid-determinazzjoni jekk dawn il-kriterji kinux sodisfatti waqt l-evalwazzjoni mill-ġdid tal-inklużjoni tagħha.
            
         
               (2)
            
            
               Fil-kuntest tat-tieni motiv tagħha, ir-rikorrenti ssostni li l-inklużjoni fit-tul tagħha tikser id-drittijiet ta’ proprjetà tagħha kif ukoll il-prinċipju ta’ proporzjonalità.
            
         
               (3)
            
            
               Fil-kuntest tat-tielet motiv tagħha, ir-rikorrenti ssostni li biż-żamma tal-inklużjoni tagħha, il-konvenut kiser diversi forom sostantivi, fosthom (i) l-obbligu li jipprovdi motivazzjoni suffiċjenti u (ii) l-osservanza tad-drittijiet tad-difiża u d-dritt għal protezzjoni ġudizzjarja effettiva.
            
         
               (4)
            
            
               Fil-kuntest tar-raba’ motiv tagħha, ir-rikorrenti ssostni li l-Qorti tal-Ġustizzja għandha tilqa’ r-rikors tagħha fil-każ fejn din tilqa r-rikors ippreżentat minnha fil-Kawża T-496/10, Bank Mellat vs Il-Kunsill.
            
         
      (1)  Deċiżjoni tal-Kunsill 2011/783/PESK, tal-1 ta’ Diċembru 2011, li temenda d-Deċiżjoni 2010/413/PESK dwar miżuri restrittivi kontra l-Iran (ĠU L 319, p. 71)
   
      (2)  Regolament ta’ Implimentazzjoni tal-Kunsill (UE) Nru 1245/2011, tal-1 ta’ Diċembru 2011, li jimplimenta r-Regolament (UE) Nru 961/2010 dwar miżuri restrittivi kontra l-Iran (ĠU L 319, p. 11)
   
      (3)  Deċiżjoni tal-Kunsill, tas-26 ta’ Lulju 2010, dwar miżuri restrittivi kontra l-Iran u li tħassar il-Pożizzjoni Komuni 2007/140/PESK (ĠU L 195, p. 39).
   
      (4)  Regolament tal-Kunsill (UE) Nru 961/2010, tal-25 ta’ Ottubru 2010, dwar miżuri restrittivi kontra l-Iran u li jħassar ir-Regolament (KE) Nru 423/2007 (ĠU L 281, p. 1).